b'\n_START_ARTICLE_\nEmily Osment\n_START_SECTION_\nZgodnje \xc5\xbeivljenje\n_START_PARAGRAPH_\nEmily Jordan Osment se je rodila 10. marca 1992 v Los Angelesu, Kalifornija, Zdru\xc5\xbeene dr\xc5\xbeave Amerike o\xc4\x8detu igralcu Michaelu Eugeneu Osmentu in mami Theresi Osment (roj. Seifert), ki je po poklicu u\xc4\x8diteljica angle\xc5\xa1\xc4\x8dine. Njen o\xc4\x8de je igral v filmu Soccer Mom, s katerim je zaslovela Emily. Njen starej\xc5\xa1i brat je z Oskarjem nominiran igralec Haley Joel Osment. Emily so vzgajali v duhu katoli\xc5\xa1ke vere. \xc5\xa0olala se je na \xc5\xa1oli Flintridge Preparatory School v La Ca\xc3\xb1ada, Kalifornija, trenutno pa obiskuje privatnega mentorja.\n_START_SECTION_\nZgodnja leta\n_START_PARAGRAPH_\nEmily Osment se je s filmsko industrijo prvi\xc4\x8d sre\xc4\x8dala leta 1998, ko je igrala v reklami za podjetje FTD, ki dostavlja ro\xc5\xbee. Od takrat dalje je igrala \xc5\xa1e v mnogih drugih reklamah, potem pa je leta 1999 posnela svoj prvi film, The Secret Life of Girls, v katerem je igrala z Eugeneom Levyjem in Lindo Hamliton. V istem letu je poleg Glenna Closea igrala v Hallmarkovemu filmu Sarah, Plain and Tall: Winter\'s End, s katerim si je prislu\xc5\xbeila prvo nominacijo za nagrado Young Artist Award.  Od takrat je dobila \xc5\xa1e mnogo drugih filmskih vlog in se pojavila v televizijskih serijah, kot so Prijatelji, Tretji kamen od sonca in Dotik angela.\n_START_SECTION_\n2002 - 2006\n_START_PARAGRAPH_\nLeta 2002 je Emily Osment dobila vlogo Gerti Giggles v filmu Mali vohuni - otok izgubljenih sanj, ki je skupno zaslu\xc5\xbeil ve\xc4\x8d kot 119 milijonov ameri\xc5\xa1kih dolarjev in zaradi katerega je Emily Osment dobila svojo prvo nagrado Young Artist Award v kategoriji za "najbolj\xc5\xa1i nastop v filmu". Leta 2003 je svojo vlogo ponovno odigrala v tretjem in zadnjem delu fran\xc5\xa1ize Mali vohuni, v filmu Mali vohuni 3-D: Konec igre, ki je zaslu\xc5\xbeil ve\xc4\x8d kot 197 milijonov dolarjev._NEWLINE_Leta 2006 je Emily Osment dobila vlogo Lilly Truscott v Disneyjevi televizijski seriji Hannah Montana. Serija je do\xc5\xbeivela rekordno premiero Disney Channela, saj jo je, ko se je prvi\xc4\x8d predvajala, gledalo kar 5.4 milijonov gledalcev. Po mnenju vodje zalo\xc5\xbebe Disney Channel Entertainment je odziv "presegal na\xc5\xa1a najbolj divja pri\xc4\x8dakovanja". Leta 2007 je serija Emily Osment prislu\xc5\xbeila nominacijo za nagrado Young Artist Award v kategoriji za "najbolj\xc5\xa1i nastop v dramati\xc4\x8dni ali komi\xc4\x8dni televizijski seriji". Pojavila se je tudi v promociji serije, "Hannah Montana\'s Backstage Secrets," kjer je igrala Lolo. Poleg tega je Emily Osment pomagala oblikovati nekaj kosov obla\xc4\x8dil iz kolekcije obla\xc4\x8dil Hannah Montana, ki je kasneje iz\xc5\xa1la poleti leta 2006._NEWLINE_25. decembra 2006 je Emily Osment gostila Walt Disney World Christmas Day Parade skupaj s sodelavcem iz televizijske serije Hannah Montana, Mitchelom Mussom. Na paradi so nastopili zvezdniki, kot so Miley Cyrus in igralska ekipa filma Srednje\xc5\xa1olski muzikal. Musso in Osmentova sta tudi nastopila s ske\xc4\x8dem, ki je temeljil na epizodi serije Hannah Montana. Emily Osment je imela tudi glasovno vlogo v animiranem filmuHolidaze: The Christmas That Almost Didn\'t Happen, v katerem so igrale tudi Disneyjeve zvezde, kot so Brenda Song ter Dylan in Cole Sprouse. Za film je Emily Osment med drugim zapela tudi pesmi "Don\'t Ya Just Love Christmas" in "One Day."\n_START_SECTION_\n2007 - danes\n_START_PARAGRAPH_\nEmily Osment je imela manj\xc5\xa1o glasovno vlogo v Disneyjevem televizijskemu filmu Lilo & Stitch 2: Stitch Has a Glitch in v filmu Edward Fubbwupper Fibbed Big. Igrala je tudi v filmu R. L. Stinea z naslovom The Haunting Hour Volume One: Don\'t Think About It. (v katerem je igral tudi njen soigralec iz televizijske serije Hannah Montana, Cody Linley). S filmom si je prislu\xc5\xbeila \xc5\xa1e eno nominacijo za nagrado Young Artist Award, tokrat v kategoriji za "najbolj\xc5\xa1i nastop glavne igralke v televizijskem filmu ali miniseriji". Leta 2007 se je kot Kelly in visoko dekle pojavila v televizijski seriji Shorty McShorts\' Shorts._NEWLINE_Sode\xc4\x8d po intervjuju, ki so ga izvedli v zaodrju podelitve nagrad Grammy, je Emily Osment leta 2008 za\xc4\x8dela s snemanjem filma Soccer Mom. V aprilu tistega leta sta jo reviji Parade in Forbes postavili na prvo mesto njunega seznama Najbolj\xc5\xa1ih otro\xc5\xa1kih zvezd, vrednih ogleda. Emily Osment je igrala tudi v Disneyjevem filmu Ugrabljen o\xc4\x8dka, ki je premiero do\xc5\xbeivel v februarju 2009._NEWLINE_Leta 2009 je Emily Osment posnela film Hannah Montana: The Movie, ki je temeljil na televizijski seriji Hannah Montana. Trenutno snema \xc4\x8detrto in hkrati tudi zadnjo sezono televizijske serije Hannah Montana, ki se na Disney Channelu predvaja od 18. januarja 2010 dalje.\n_START_SECTION_\nGlasbena kariera\n_START_PARAGRAPH_\nEmily Osment je pela v ozadju za pesem "You\'ve Got a Friend" Billyja Rayja Cyrusa iz njegovega glasbenega albuma Home at Last, ki je iz\xc5\xa1el leta 2007. Posnela je tudi singl "I Don\'t Think About It" za album The Haunting Hour Volume One, ki ga je izdala zalo\xc5\xbeba Hatchery. Za pesem so posneli tudi videospot._NEWLINE_Skupaj z Mitchelom Mussom je posnela pesem "If I Didn\'t Have You", ki je bila izdana v albumu DisneyMania 6. Pesem je produciral Bryan Todd, Musso in Osmentova pa sta zanjo posnela tudi videospot. Kasneje je Emily Osment posnela pesem skupaj z "The Disney Channel Circle Of Stars", ki je iz\xc5\xa1la leta 2008. Posnela je tudi pesem "Once Upon a Dream", ki je 12. septembra 2008 iz\xc5\xa1la na Disney Channelu. Za film Ugrabljen o\xc4\x8dka je posnela pesem "Hero in Me", ki je kasneje, 9. junija 2009, iz\xc5\xa1la tudi na Disney Channel Playlist._NEWLINE_Sode\xc4\x8d po intervjuju z Emily v zaodrju na podelitvi Grammyjev leta 2008 je takrat snemala pesem skupaj z glasbeno skupino Eve 6. Leta 2008 je v intervjuju z Half Taft Blue dejala, da dela na EP-ju, ki ga je poimenovala All the Right Wrongs in da je zvrst na njem popolnoma druga\xc4\x8dna od popa na Disneyju. V glavnem je vseboval indie rock in EP je 27. oktobra 2009 izdala zalo\xc5\xbeba Wind-up Records. _NEWLINE_Emily Osment je svojo glasbo opisala kot "zagotovo pop, vendar s pridihom alternativnega rocka. Sodelovala je z glasbenimi ustvarjalci, kot so Tom Higgenson, Max Collins in Tony Fagenson. 18. septembra 2009 je Emily Osment potrdila, da bo njen EP predstavljen prek njene strani na Twitterju.\n_START_SECTION_\nI Don\'t Think About It\n_START_PARAGRAPH_\nPesem I Don\'t Think About je bila posneta v sodelovanju z RL Stineom za film The Haunting Hour: Don\'t Think About It in postala uspe\xc5\xa1nica Radia Disney v juliju 2009. Osmentova je za pesem posnela tudi videospot, ki je iz\xc5\xa1el na DVD-ju The Haunting Hour: Don\'t Think About It._NEWLINE_Videospot poka\xc5\xbee tudi Emily Osment, kako snema pesem v snemalnem studiu. Med videospotom so tudi scene, kjer Emily poje z od\xc5\xa1tekanimi animacijami v ozadju. Nekaj ostalih prizorov poka\xc5\xbee odlomke iz filma The Haunting Hour: Don\'t Think About It. Videospot poka\xc5\xbee tudi del snemanja filma in nekatere videe, ki so jih posneli na domu Emily Osment.\n_START_SECTION_\nDobrodelna dela\n_START_PARAGRAPH_\nEmily Osment je podpisala pogodbo z CosmoGIRL! za voditeljico dobrodelne dra\xc5\xbebe. Leta 2007 je oblikovala linijo majic za 2lovecollection.com, katere dobi\xc4\x8dek je od\xc5\xa1el v Make-a-Wish Foundation, v dobrodelne namene._NEWLINE_Zgodaj leta 2008 je Emily Osment sodelovala z Disneyjevo prireditvijo "Earth Day," kjer je skupaj z ostalimi zvezdami Disney Channela in \xc4\x8dlani TreePeople otroke posku\xc5\xa1ala pou\xc4\x8diti, kako varovati okolje z majhnimi spremembami na\xc4\x8dina \xc5\xbeivljenja.\n_START_SECTION_\nPodjetni\xc5\xa1tvo\n_START_PARAGRAPH_\nIstega leta je Emily Osment podpisala pogodbo, v kateri je obljubljala, da se bo pojavila na kampanji "Smart Girls Rock" za brand Vanilla Star. "To je nova linija obla\xc4\x8dil za dekleta, v kateri so dekli\xc5\xa1ka obla\xc4\x8dila iz jeansa s pridihom punka." Na kampanji je nastopala s svojo pesmijo "I Don\'t Think About It", ki jo je zapela tudi v reklami za linijo._NEWLINE_Kasneje tistega poletja je iz\xc5\xa1la kolekcija obla\xc4\x8dil, imenovana Hannah Montana. Osmentova je pomagala oblikovati nekatere dele kolekcije. Na nekaterih delih kolekcije je bila tudi njena slika, tako kot na ostalih promocijskih predmetih za serijo Hannah Montana.\n_START_SECTION_\nZasebno \xc5\xbeivljenje\n_START_PARAGRAPH_\nEmily Osment je zelo dobra prijateljica s sodelavcema iz televizijske serije Hannah Montana, Mitchellom Mussom in Miley Cyrus. Med intervjujem na televizijski oddaji The View je omenila, da so njeni najljub\xc5\xa1i romani romani iz serije Somrak pisateljice Stephenie Meyer. Skupaj s svojim bratom je sodelovala pri deseti obletnici prireditve Annual Michael Douglas & Friends Celebrity Golf Event. Sama pravi, da se zgleduje po Audrey Hepburn in da je velika obo\xc5\xbeevalka filma Breakfast at Tiffany\'s, v intervjuju z Eggplante.com pa je potrdila, da kljub temu, da je velika obo\xc5\xbeevalka Audrey Hepburn, \xc5\xa1e nikoli ni videla nobenega njenega filma, razen Breakfast at Tiffany\'s. V istem intervjuju je povedala tudi, da je imela kar nekaj let dolgoro\xc4\x8dno in zapleteno razmerje z nekom, ki jo je navdihnil za pisanje ve\xc4\x8d pesmi, med drugim tudi za "You Are the Only One" iz njenega EP-ja All the Right Wrongs. Emily Osment je zapustila javno \xc5\xa1olo in si najela privatnega mentorja.'